**Život nakon potresa – ljudi u fokusu**

**01. listopada 2021., Zagreb**

Ususret najavljenim izmjenama Zakona o obnovi zgrada oštećenih potresom na području Grada Zagreba, Krapinsko-zagorske županije i Karlovačke županije, ali i donošenju Programa društvene i gospodarske revitalizacije potpomognutih područja Sisačko-moslavačke županije pogođenih potresom, pučka pravobraniteljica organizira javni događaj na ovu temu. Cilj je na jednom mjestu okupiti ključne dionike i osigurati prostor za razmjenu dosadašnjih izazova s kojima su se suočili građani Zagreba, Siska, Petrinje, Gline, Zaprešića i drugih mjesta pogođenih potresima, a sve kao doprinos bržoj i uspješnijoj obnovi područja oštećenih u potresima 2020. godine. Brojne su sličnosti i razlike između ovih potresa, a veže ih zajednički Zakon.

Ovaj niz potresa, posebice u uvjetima epidemije, imao je znatan utjecaj na ljudska prava: brojnim građanima ograničeno je pravo na obiteljski život i dom, osobnu sigurnost, vlasništvo, ali i pristup brojnim uslugama, dok su najteže pogođeni upravo oni građani koji su i prije potresa bili najranjiviji: naši stariji sugrađani, samci, građani slabijeg imovnog stanja i obitelji s više djece.

Kako bismo osnažili one koji su pogođeni potresima, važno je osigurati prostor za njih kako bi mogli doprinijeti promjeni i imati snažniji glas u odlukama koje utječu na njih – staviti ljude u fokus. Upravo zato pučka pravobraniteljica organizira javnu raspravu na kojoj će svoja iskustva iznijeti građani čiji su domovi oštećeni u potresima, predstavnici organizacija civilnog društva koje su aktivne na terenu, ali i predstavnici gradova pogođenih potresima te predstavnici nadležnih ministarstava i institucija uključenih u proces obnove. Spajanjem različitih aktera u konstruktivnoj raspravi želimo pridonijeti procesu obnove, a sve kako bi se osigurala uspješna i brza obnova, vođena principima jednakosti i poštivanja ljudskih prava.

**DNEVNI RED**

9:10 - 9:30 **Dolazak i izjave za medije**

9:30 - 9:45 **Uvod**

Tena Šimonović Einwalter, pučka pravobraniteljica

9:45 – 10:30 **Kako ubrzati obnovu: što donose zakonske izmjene**

Boris Milošević, potpredsjednik Vlade za društvene djelatnosti i ljudska prava

Darko Horvat, ministar prostornoga uređenja, graditeljstva i državne imovine

Nataša Tramišak, ministrica regionalnog razvoja i fondova EU

Damir Vanđelić, ravnatelj Fonda za obnovu Grada Zagreba, Krapinsko-zagorske i Zagrebačke županije

10:30 – 11:00 **Pogled s terena: iskustva stanovnika i organizacija civilnog društva**

Slavica Marčeta, ADRA Hrvatska

Milana Kreća, PGP Sisak

predstavnik udruge SOS Zagreb

Branimir Novak, osoba s oštećenom kućom

11:00 - 11:30 **Gradovi u potresu: obnova i potrebe**

Magdalena Komes, gradonačelnica Petrinje

Marko Krička, zamjenik gradonačelnice Siska

Tomislav Tomašević, gradonačelnik Zagreba (tbc)

11:30 – 12:15 pitanja iz publike i rasprava

12:15 – 12:30 **Završna riječ**

Tena Šimonović Einwalter, pučka pravobraniteljica